RHODESA

UMIVERSITY

ISIGIDIMI SAMAXOSA, JULY 1, 1887. LIBRARY 51

UKUCOLACOLA.

EZEPALAMENTE.

Kubonakala ukuba malunga nokuvingcwa umlomo kwa- bantsundu, londawo itelelwa ngabaninzi ngoku, nabebengati bangecala letu, abanje ngo Mr. Rhodes.

Iti inteto ka Mr. Rhodes.—Namhla kulonto yevoti yaba- ntsundu, siyahlukana Sir T. Scanlen nditelela kweli litetwa ngu Mr. Hofmeyr, ati yena,—Ababantu bantsundu mabesebe yihlutwa kanye ivoti le, kuba kado nale votana banayo ayinamsebenzi, yivotana yobukoboka, kuba ababantu basa- hamba ngepasi, neyokuquba impahla xa iya kwenye indawo. Abantu abanjalo bangatinina ukungatungwa mlomo betungiwe nje kade?

Ukukululwa kwababanjwa.— Malunga nezicelo eke zako zicela ukuba amakonxwa emfazwe akululwe ngayo le Jubili; ati amapepa ubuzile umfo ka Innes ku Sir Gordon Sprigg ngalonto ukuba utinina ngayo u Rulumente.

Impendulo elusizi ka sir Gordon sprigg—Ati amapepa ute yena ukupendula—“ Lonto yokukululwa kwaba banjiweyo asinto ecingwayo nokucingwa oku ngu Rulumente, ngenxa yepepa labantsundu elipuma e Qonce, elahlala linyelisana no Rulumente, laye ke ngoko lizalisa intliziyo zabantu abantsundu ngomoya ombi ku Rulumente. Ke naso isizatu sokungaxolelwa kwababanjwa bemfazwe. Bona ababanjwa ngokwabo abanayo nento le, ngabantu abazipete kakuhle kanye, kupela bonelwe zinteto ezikoyo zencaso nonyeliso ku Rulumente.”

Ukuzicelela kuka edmund.—Atsho ati amapepa no Edmund Sandile wake wazicelela naye ngokwake ku Sir Gordon Sprigg. Ute ukumpendula ngeloxesha lonto iza kukangelwa ngu Rulumente. Kute ke kwakuba pambili kwe Palamente wati u Sir Gordon Sprigg inteto yake,— “ U Edmund ngumntu ozipete kakuhle kakulu, akuko sizatu sikoyo ngakuye nakwabanye ababanjwa into ; ezoneleyo inkosi ukuba zingakutshwa yinteto ka Mr. Jabavu.”

Ukutetelewa kwake.—Malunga nale nteto onke amapepa azintloko amtetelele ngendawo eti, noko ikoyo lonteto yelopepa, asiyiyo indawo angade u Rulumente abambe ngomlenze ngayo, kuba yinteto yomntu omnye. Ati lomapepa wona, lendawo ibonisa ukuba u Sir Gordon Sprigg unenqala nenzondo kupela. Lide liti elinye kwawase Rini.—Asipiki kuti lomntu upete elipepa lase Qonce ngelinye ixesha akagqitisi ukuteta kwake okunene, kodwa ke kungenzeka na ukuba umzi omninzi ufe ngexesha lenceba ngenxa yalomntu mnye unjalo, onisele abaninzi.

Ukuzitetelela kuka sir G. sprigg.—Ute yena aka kwazi ukufunda isi-Xosa, uvile ngomntu omkulu otembekileyo ukuba hlelinje kanti elipepa labantsundu lase Qonce, ligxeka u Rulumente, lifaka umoya wobutshaba kubo bonke abantsundu ngaku Rulumente.

EZE JUBILI.

Imigcobo ye Jubili.—Ngoko ibe bubanda kuninzi Iwetu, kuba ebe sikulindele kupendulwe ngolu hlobo. Wanga noko u Rulumente angabuye abe nebuyambo alu- nike uxolo ezinkosini naba banjwa noko idlule imini ye Jubili leyo,

Pesheya kwe Nciba.—Kuvakala ukuba e Nqamakwe kwahlangana into eninzi e Blythswood Institution ngomhla we Jubili. Intsapo zezikula zazi liwaka ngapandle kwabakulu kwagcotywa kunene.

Nakwezinye indawo.—Ezinje ngase Kapa, e Rini, e Qonce, nezinye i Dolopu zase Koloni nase Natal imini leyo yaba nkulu.

Apa e Lovedale.—Pambi kokumka kwama Siminari yaba zintlanganiso zemibulelo nezenteto zokubalisa ngo Vitoliya no laulo Iwake, kuvunywa amaculo ahlwabusayo kunene. Pakati kwalo maculo yingoma entsha esasiyitembise abafundi betu kwesidluleyo i *Sigidimi,* esiyipakela bona namhlanje i—“ *South African Jubilee Ode* ” amazwi abalelwe lemini ye Jubili ngu Mr. William Selwyn wase Bayi, yaza ingoma leyo yenziwa ngu Mr. John Knox Bokwe. Bozivumela ngokwabo abafundi betu.

Isimangalo sama Zulu.—Liti kwa ipepa lase Natal ke uwafika abatunywa bakwa Zulu e Natal, bepetwe ngu Mtyubane, Kwabi, no Roroti, (izibonda) beza kumangala kwi Mkosazana, ngenxa yokutinjwa kwenkomo zabo ngama Bulu. Kutiwa lendawo ama Zulu anga ingaziwa yi Nkosazana, kuba esoyika ukuba izibonda zawo zoyawa- suko zivumelane nama Bulu zigqibano apo zigqiba kona, njengoko zake zenjenjalo ngapambili, ayeke (ama Zulu) eyishumayela nje lendawo efuna ukuze abe nendawo apo aya kumangala kona akuselwe kuyo, aze abuyiselwe nendleko zawo.

Ukuzibulala.—Kuvakala ukuba kute pesheya kolwa- ndle intombi zombini zintle, zitandana zaya kuzeyelisela kwi dike ekutiwa yi Starnberg Lake zafa kwapela. Kutiwa isizekabani kwakweyele kwakwelo dike u kumkani wase Bavaria, kwinyanga ezilishumi elinanye ezidluleyo, zazake ezintombi zamane lento ziyixoxa ngosizi, zimane zisiya netyatyambo ziziposa kulondawo weyela kuyo. Kute kanti lento sel'izingene emixelweni, zagqiba kwelo- kuba nazo seza kuzeyelisela kwakulondawo. Kute kwa- kuba njalo zakwela ebotini, zati zakufika malunga nalondawo zazeyelisela kunye zombini zibambene zawolana. Ite yakuba ingasabonakali lo boti kwakunye nazo, kwaqaIwa kwafunwa, zafunyanwa eludakeni ezantsi zisawolene kwa ngoko ko.

Ingoz’ embi.—Kuvakala nge *Watchman* ukuba kute kwa Shushu kwesika Siwani wati mfo utile bati ngu Jamana, wacola umpu eweni elikweso sitili, waye lompu une nxawa endala pakati. Uzamene nawo ngamaci onke ekupa esi sikosi sipakati, wade wawuncama. Kute kuse- njalo kweqata nto bati ngu Matebese ivela etywaleni, yafike pasel’ iziposa kulo mpu, isiti iya kusikupa yona. Iwute amanzi, yawufaka eziko. Kube mzuzu kwaba mzuzu use ziko, kwavakala umfuto wokubila kwamanzi, ade atsha. Kute emva kokutsha kwamanzi, labonakala ijelo sel’iyinto ebomvu. Kwatsha! Kwati kuba kuko umntwana olalisiweyo endlwini apa, langena kuye ilahle esiswini, latsho lade langena nengubo leyo abelele ngayo lomntwana. Wabinabineka lomntwana obo busuku zi- ntlungu, kwasa eqauka. Eye kubikwa kwa Mantyi, ku- bonakele mhlope ukuba yingozi akuko tyala.

Ezela Matebele.—Amapepa ase Dayimani abika ukuba kuko udaba oluti o Messrs. D. M. Thomas no Bannis­ter babadiwe bezingela kwelama Barotse, pakati e Afrika. Bate abafo abantsundu ababeko kulo ngqina, u Mr. Bannister bagqibela enxwelerwe kakubi, abakolwa ukuba naye makabe akahle apo akona. Ababantu sebe nomnya- ka bezingela kwelozwe, malunga emdeni welama Barotse, ngecala elingase Ntshonalanga.

Ukwanda kwabantsundu pesheya kwe Nciba.—Kute kwakukangelwa kwi Blue Book yaba Ntsundu, kwafumaneka ukuba nge 1879 babe ngamawaka amashumi asibozo anesitatu anekulu elinamanci osibozo nomvo wesibini (83,182.) Nge 1886 amanani ayesel’ efike kwikulu elina mashumi omabini anesitatu lamawaka, namakulu amatandatu anamashumi omabini anesitandatu (123,626) okoke kukuti elonani liyakuba lipindiwe kubini kwiminyaka elishumi elinesihlanu ezayo.

IREMENEE ENTSUNDU YASE DIKENI.

Bekuko intlanganiso yomnyaka ngo 29 ku June, ekumbuza umhla wokuvulwa kwe tyalike yase Lovedale; yaye intlanganiso leyo yonganyelwe ngu Rev. P. J. Mzimba umfundisi wayo. Ingene ngexesha lentsimbi ye 10 yakusasa, wayivula ngenteto yobuciko etabatela kwi- ndawo ezibalweni awati u Tixo kuma Sirayeli esesentlango ukuya kwawo e Kanana—“ Ndulukani apa asiyiyo indawo yokupumla le.” Uzekele apo, wakumbuza ukuba lomnya- ka ngowo Jubili kulaulo Iuka Vitoliya oxela ukuba kuma shumi mahlanu elaula, Iwabe olo lulaulo lune ziqamo ezihle kwizizwe zonke ezipantsi kwalo. Utabate indawo kodwa yenqubo ye Bandla lase Dikeni, wabonisa ukuba noko ziko indawo ezincomekayor zikwako ezininzi ezikalazekayo zokunga hambeli pambili, ate wazicancisa.

Egqibile u Mgcini-ndyebo, u Mr. J. K. Bokwe, ufunde ingxelo ekubonakele ukuba umnyaka uc'ume ngoku kutazayo kanye kunodluleyo, akwabiko tyala, nakucatshulwa nxoweni zimbi nje ngoko kwakunjalo nyakenye. Nto inye isemiyo zizibonda ezixase udonga Iwetyalike ate kufuneka zisusiwe ngale Jubili.